แลนด์แอนด์เฮ้าส์ปันผลอีก 0.10 บาท
แลนด์แอนด์เฮ้าส์ ประกาศจ่ายปันผลงวดผลประกอบการครึ่งหลังปี 2552ที่หุ้นละ 01.0 บาทจากที่จ่ายไปแล้วงวดครึ่งแรกที่ 0.24 บาท
24 มี.ค. 2553

แลนด์แอนด์เฮ้าส์ ประกาศจ่ายปันผลงวดผลประกอบการครึ่งหลังปี 2552ที่หุ้นละ 01.0 บาทจากที่จ่ายไปแล้วงวดครึ่งแรกที่ 0.24 บาท
นายอดิศร ธนนันท์นราพูล กรรมการบริษัท แลนด์ แอนด์ เฮ้าส์ (LH) แจ้งตลาดหลักทรัพย์แห่งประเทศไทยว่า ที่ประชุมคณะกรรมการครั้งที่ 2/2553 ของ LH ซึ่งประชุมเมื่อวันที่ 24มีนาคม 2553 ได้มีมีมติให้นำเสนอที่ประชุมผู้ถือหุ้นเพื่อพิจารณาจัดสรรกำไรโดยให้จ่ายเงินปันผลประจำปี 2552 จากกำไรสุทธิและ กำไรสะสมในอัตราหุ้นละ 0.34 บาท แต่เนื่องจากคณะกรรมการบริษัทได้มีมติให้จ่ายเงินปันผลระหว่างกาลไปแล้วจำนวน 0.24 บาท
ดังนั้นเงินปันผลที่บริษัท จะจ่ายเพิ่มเติมคือเงินปันผลหุ้นละ 0.10 บาท และกำหนดราย ชื่อผู้มีสิทธิได้รับเงินปันผลในวันที่ 10 พฤษภาคม 2553 และให้รวบรวมรายชื่อตาม ม. 225 ของพระราชบัญญัติ  หลักทรัพย์และตลาดหลักทรัพย์ โดยปิดสมุดทะเบียนเพื่อสิทธิในการรับปันผลหุ้นละ 0.10 บาทในวันที่ 11  พฤษภาคม 2553 และกำหนดจ่ายเงินปันผลในวันที่ 25 พฤษภาคม 2553
 นอกจากนั้นจะนำเรื่องนี้ขออนุมัติที่ประชุมใหญ่สามัญผู้ถือหุ้น ครั้งที่ 1/2553 ในวันที่ 28 เมษายน 2553 เวลา 13.30 น. ณ ห้องประชุม 1 ชั้น 4 อาคารคิวเฮ้าส์ ลุมพินี เลขที่ 1 ถนนสาทรใต้ แขวงทุ่งมหาเมฆ เขตสาทร กรุงเทพมหานคร